Κατά την άφιξή του στην Ελλάδα με τον βαθμό του ταγματάρχη, διορίστηκε μέλος του επιτελείου του πρώτου τακτικού συντάγματος του ελληνικού στρατού υπό τον Κάρολο Φαβιέρο ως αξιωματικός του ιππικού. Πήρε μέρος στη Μάχη του Αναλάτου και στην αποτυχημένη προσπάθεια ανάκτησης της Χίου το 1827. Μετά την ανασύσταση του ελληνικού κράτους, ο Τουρέ αποφάσισε να παραμείνει στην Ελλάδα, όπου χρημάτισε φρούραρχος Αθηνών και ασχολήθηκε με την εκπαίδευση και οργάνωση του ελληνικού στρατού. Διετέλεσε και αρχηγός του λόχου των πυροσβεστών που συστήθηκε επί Όθωνος.